一行6人，下午6點半左右，本身想去陳根記，但無枱，唯有近近地試下龍華。去到叫左6隻燒乳鴿，肉少，比以前無咁好食，但都入得口。炒蜆，上枱無煙無鑊氣，蜆係常溫，汁就熱。菠蘿古老肉，菠蘿無一齊炒，涷的，只係伴碟。雞粥，雞無味，粥又無雞味，同埋粥好"結"，好似白膠漿咁。咁就埋單千幾蚊，好食都話。。。。你地會好奇6個人點解咁少餸，本身餐牌好少選擇，二來諗住邊食邊叫，點知咁難食，拿拿聲食完大家就揸車去左大圍下一埸。完全係靠老名氣引人去，衰衰地去火炭大檔都好食多多聲。